สงสัยค่ะพอดีไปเจาะเลือดมา PMN 92.9% แปลผลว่า Hi Lymphocyte 5.3% แปลผลว่า low มีผลอะไรไหมคะ
สวัสดีค่ะ ผลเลือดดังกล่าวมานั้น น่าจะเป็นการตรวจดูค่าความสมบูรณ์ ทั้งปริมาณและภาพของเม็ดเลือดแดง เม็ดเลือดขาว และเกล็ดเลือดโดยตัวเม็ดเลือดที่ถามมานั้น เป็นชนิดของเม็ดเลือดขาว ซึ่งจะต้องดูปริมาณโดยรวม หลังจากนั้นค่อยมาดูว่าเม็ดเลือดขาวแต่ละชนิดเช่น PMN หรือ lymphocyte ดังกล่าวมานั้นมีเปอร์เซ็นต์เท่าไร ผิดไปจากปกติหรือเปล่าโดยการมีเม็ดเลือดขาวชนิด PMN สูง หรือที่เขียนว่า Hi นั้น อาจบ่งบอกถึงการมีการติดเชื้อกลุ่มแบคทีเรียในร่างกาย ส่วนการมีเม็ดเลือดขาวชนิด lymphocyte เขียนว่า low นั้นไม่ได้บ่งบอกอะไรชัดเจน แต่อย่างไรก็ตามจะต้องดูปริมาณค่าเม็ดเลือดขาวโดยรวมด้วยจึงจะบ่งบอกได้ว่าน่าจะมีการติดเชื้อหรือไม่ และที่สำคัญที่สุดต้องซักประวัติตรวจร่างกายโดยแพทย์ร่วมด้วยค่ะ แนะนำการกลับไปพบแพทย์ที่ส่งตรวจเลือดเพื่อสอบถามการแปลผลค่าเลือดอีกครั้ง